गम्हरिया को रामचंद्रपुर मानगो को बालीगुमा ग्रिड से जोड़ने की तैयारी शुरू
झारखंडबिजली वितरण निगम बिलिंग व्यवस्था के साथ अपनी वितरण व्यवस्था को भी सुदृढ़ करने में जुट गया है। अप्रैल से उपभोक्ताओं को जहां ऑनलाइन बिजली बिल जमा करने का अवसर मिलेगा वहीं उन्हें निर्बाध रुप से बिजली मिले इसकी भी तैयारी चल रही है। इस बार की गर्मी में निगम के दो अहम क्षेत्र आदित्यपुर औद्योगिक रिहाइशी एवं मानगो को भरपूर बिजली मिलेगी, इसकी तैयारी लगभग पूरी कर ली गई है। इसकी जानकारी देते हुए विभाग के अधीक्षण अभियंता मनमोहन कुमार ने बताया कि औद्योगिक रिहाइशी के लिए जहां गम्हरिया ग्रिड को रामचंद्रपुर ग्रिड से वैकल्पिक लाइन से जाेड़ा जा रहा है वहीं बालीगुमा ग्रिड से मानगो सब स्टेशन को जोड़ा जा रहा है। दोनों कार्य 90 फीसदी पूरे हो गए हैं और अप्रैल से उनकी योजना धरातल पर उतर जाएगी।
गोलमुरी को सरजामदा से जोड़ने की है योजना
सबस्टेशन में वैकल्पिक रुप से आपूर्ति की व्यवस्था की जा रही है। इसी के तहत बालीगुमा को मानगो रामचंद्रपुर को गम्हरिया से जोड़ा जा रहा है साथ ही भविष्य में चांडिल ग्रिड से काली मंदिर सब स्टेशन गोलमुरी सब स्टेशन को सरजामदा सब स्टेशन से जोड़ने की भी योजना बनाई गई है। इससे निर्बाध रुप से बिजली की आपूर्ति कर सकेगा और लोड शेडिंग की समस्या से निजात मिल जाएगी।
10 फीसदी कार्य अधूरे
बालीगुमारामचंद्रपुर ग्रिड से वैकल्पिक लाइन खींचने के 10 फीसदी कार्य अधूरे हैं। इसमें लगने वाले डॉग कंडक्टर की कमी है जिसकी आपूर्ति होते ही कार्य तत्काल पूरे कर लिए जाएंगे। उन्होंने बताया कि बालीगुमा ग्रिड 100 एमवीए क्षमता की है, यहां 50-50 एमवीए के दो ट्रांसफार्मर लगाए गए हैं जो इस क्षेत्र की आपूर्ति के लिए काफी होगी। उन्होंने ग्रिड के निर्माण पर तकरीबन 50 करोड़ रुपए का खर्च आने की बात कहीं।
फरवरी में खपत कम, राजस्व ज्यादा
निगमके जमशेदपुर सर्किल ने फरवरी माह में बिजली की खपत कम की लेकिन राजस्व में बढ़त हासिल की है। एसई मनमोहन कुमार के अनुसार उन्होंने गत जनवरी माह में महज 13.66 करोड़ यूनिट बिजली खपत की लेकिन राजस्व 47.86 करोड़ वसूली है। जबकि हर माह औसत बिजली की खपत 14.96 करोड़ यूनिट रही है।
^सारे ग्रिड सब स्टेशनों को बिजली की वैकल्पिक व्यवस्था से जोड़ने की तैयारी चल रही है, अप्रैल से बालीगुमा रामचंद्रपुर ग्रिड को क्रमश: मानगो गम्हरिया से जोड़ा भी जा रहा है। इसके अलावा अप्रैल से ही ऑन लाइन बिजली बिल भी भरने की तैयारी नई एजेंसी ने कर ली है। फरवरी माह का राजस्व भी संतोषप्रद रहा है जिसमें खपत कम राजस्व ज्यादा वसूला गया है। मनमोहनकुमार, विद्युत अधीक्षण अभियंता, जमशेदपुर सर्किल
1.25 लाख रिहाइशी 700 उद्योगों को होगा लाभ
एसईमनमोहन कुमार ने बताया कि इसके वजह से उन्हें आदित्यपुर के 700 उद्योगों के साथ करीब 60 हजार रिहाइशी क्षेत्र के कॉमर्शियल एवं घरेलू उपभोक्ताओं को फायदा पहुंचेगा वहीं मानगो की पूरी करीब 65 हजार की आबादी को गर्मी में अनट्रिप्टेड बिजली मिलेगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva